ddrg/super_eurlex huggingface dataset:
LV Eiropas Savienības Oficiālais Vēstnesis L 317/33

PADOMES LĒMUMS (ES) 2015/2236

(2015. gada 27. novembris),

ar ko nosaka nostāju, kura Eiropas Savienības vārdā jāieņem Pasaules Tirdzniecības organizācijas (PTO) Ministru konferencē par moratorija pagarināšanu attiecībā uz muitas nodokļiem par elektronisku nosūtīšanu un par moratorija pagarināšanu attiecībā uz prasībām gadījumos, kad nav pārkāpuma, un citās situācijās

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. panta 4. punktu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

(1) Pasaules Tirdzniecības organizācijas (PTO) 1998. gada Ministru konferencē muitas nodokļu moratorijs attiecībā uz elektronisku nosūtīšanu (“e-komercijas moratorijs”), kurā noteikts, ka dalībvalstis turpinās pašreizējo praksi nepiemērot muitas nodokļus par elektronisku nosūtīšanu, tika pieņemts deklarācijas veidā. Pašlaik veids, kādā pastāv moratorijs, ir PTO Ministru konferences lēmums, ko atjauno ik pēc diviem gadiem kopš 1998. gada.

(2) Moratorijs attiecībā uz prasībām gadījumos, kad nav pārkāpuma, un citās situācijās tika pastāvīgi pagarināts PTO Ministru konferencē pēc tam, kad beidzās piecu gadu laikposms lēmuma pieņemšanai par darbības jomu un veidiem attiecībā uz prasībām saskaņā ar Līguma par ar tirdzniecību saistītām intelektuālā īpašuma tiesībām (“TRIPS līgums”) 64. panta 3. punktu.

(3) PTO Ministru konferencē 2013. gada decembrī minētie moratoriji tika pēdējo reizi pagarināti līdz 2015. gadam. Jebkurai turpmākai PTO Ministru konferencei abi moratoriji būtu vēl jāpagarina vai jāpadara par pastāvīgiem, ja par to tiktu panākts konsenss pašreizējās vai turpmākās diskusijās.

(4) Savienības interesēs ir atbalstīt e-komercijas moratorija pagarināšanu uz nenoteiktu laiku. Savienības interesēs ir arī pagarināt moratoriju attiecībā uz prasībām gadījumos, kad nav pārkāpuma, un citās situācijās, līdz ministru konferences apstiprinās Padomes ieteikumus attiecībā uz TRIPS, saistībā ar darbības jomu un veidiem attiecībā uz prasībām gadījumos, kad nav pārkāpuma, un citās situācijās saskaņā ar TRIPS līguma 64. panta 3. punktu,

IR PIEŅĒMUSI ŠO LĒMUMU.

1. pants

Nostāja, kas Eiropas Savienības vārdā jāieņem Pasaules Tirdzniecības organizācijas Ministru konferencē, ir atbalstīt to, ka uz nenoteiktu laiku tiek pagarināts moratorijs attiecībā uz muitas nodokļiem par elektronisku nosūtīšanu, un atbalstīt to, ka tiek pagarināts moratorijs attiecībā uz tādu tipu prasībām, kas paredzētas Vispārējās vienošanās par tarifiem un tirdzniecību 1994 XXIII panta 1. punkta b) un c) apakšpunktā (“prasības gadījumos, kad nav pārkāpuma, un citās situācijās”), līdz brīdim, kad Ministru konference pieņems lēmumu par darbības jomu un veidiem prasību gadījumos, kad nav pārkāpuma, un citās situācijās.

2. pants

Šis lēmums stājas spēkā tā pieņemšanas dienā.
(10)

Riska izvērtējuma ziņojums atklāj, ka par 4-metilamfetamīna īpašībām un radītajiem riskiem ir pieejami ierobežoti zinātniski pierādījumi, un tajā ir norādīts, ka ir vajadzīgi turpmāki pētījumi par vispārējiem veselības un sociālajiem riskiem, kas saistīti ar šo vielu. Tomēr pieejamie pierādījumi sniedz pietiekamu pamatojumu, lai 4-metilamfetamīnam piemērotu kontroles pasākumus visā Savienībā. Ņemot vērā to, ka šī viela rada veselības apdraudējuma risku, kas dokumentēts, to atklājot vairākos ziņotos nāves gadījumos, jo īpaši, kad tā lietota kombinācijā ar citām vielām; to ka izskata un radītās ietekmes ziņā tā ir ļoti līdzīga amfetamīnam; to ka lietotāji var lietot šo vielu, pašiem to nezinot, un ņemot vērā tās ierobežoto medicīnisko vērtību vai pielietojumu, 4-metilamfetamīnam būtu jāpiemēro kontroles pasākumi visā Savienībā.
LV Eiropas Savienības Oficiālais Vēstnesis L 279/3

PADOMES LĒMUMS (ES) 2015/1892

(2014. gada 18. februāris),

ar ko apstiprina, ka Eiropas Komisija Eiropas Atomenerģijas kopienas vārdā ir noslēgusi protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, lai ņemtu vērā Horvātijas Republikas pievienošanos Eiropas Savienībai

EIROPAS SAVIENĪBAS PADOME,

ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,

ņemot vērā Eiropas Komisijas ieteikumu,

tā kā:

(1) Padome 2012. gada 24. septembrī pilnvaroja Komisiju sākt sarunas ar bijušo Dienvidslāvijas Maķedonijas Republiku nolūkā noslēgt protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (“protokols”).

(2) Minētās sarunas tika veiksmīgi noslēgtas, un bijušās Dienvidslāvijas Maķedonijas Republikas valdība apstiprināja protokolu ar vēstuļu apmaiņu 2013. gada 25. oktobrī.

(3) Tas, ka Komisija noslēgusi protokolu, būtu jāapstiprina attiecībā uz jautājumiem saistībā ar Eiropas Atomenerģijas kopienas darbības jomu.

(4) Par jautājumiem, kas ir Savienības un tās dalībvalstu kompetencē, protokola parakstīšanai un noslēgšanai ir paredzēta atsevišķa procedūra,

IR PIEŅĒMUSI ŠO LĒMUMU.

1. pants

Ar šo apstiprina, ka Eiropas Komisija Eiropas Atomenerģijas kopienas vārdā ir noslēgusi protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un bijušo Dienvidslāvijas Maķedonijas Republiku, no otras puses, lai ņemtu vērā Horvātijas Republikas pievienošanos Eiropas Savienībai.

Protokolu pievieno Padomes lēmumam par tā parakstīšanu.

2. pants

Šis lēmums stājas spēkā tā pieņemšanas dienā.
(4)

Pāreja uz EUNAVFOR MED nākamajiem posmiem, tostarp uz posmu, kas noteikts 2. panta 2. punkta b) apakšpunkta ii) punktā Lēmumā (KĀDP) 2015/778, būs atkarīga no Padomes turpmāka vērtējuma par to, vai ir izpildīti minētās pārejas nosacījumi, ņemot vērā jebkuru piemērojamu ANO Drošības padomes rezolūciju un attiecīgo piekrastes valstu piekrišanu, un Politikas un drošības komitejas lēmumu par to, kad veikt pāreju, saskaņā ar Lēmumu (KĀDP) 2015/778 un Padomes Lēmumu (KĀDP) 2015/972 (2), ar ko sāk operāciju,
(201)

Ņemot vērā, ka atbilstīgi vispārpiemērojamam režīmam zīmognodevu uzliek par juridiskiem dokumentiem, nevis konkrēti darījuma dalībniekiem, un ņemot vērā to, ka PPA bija ar likumu atbrīvota no zīmognodevas (149) ratifikācijas likuma pieņemšanas laikā, ikreiz, kad PPA veikts kompensācijas maksājums saistībā ar koncesijas līgumu atrastos ārpus PVN kodeksa darbības jomas un par to būtu jāmaksā zīmognodeva, PCT būtu spiests to maksāt atbilstīgi vispārpiemērojamiem noteikumiem. Jo īpaši šā noteikuma dēļ PCT būtu atbrīvots no fiksētas zīmognodevas samaksas gadījumā, kad tiktu aktivizēta koncesijas līguma klauzula par līgumsodu, kā arī gadījumā, kad PPA maksātu kompensāciju par kaitējumu saistībā ar koncesijas līgumu vai koncesijas līguma pārkāpšanu. Turklāt, kā norāda Grieķijas iestādes un saņēmējs, tā kā PPA tajā laikā bija atbrīvota no zīmognodevas samaksas par darījumiem saistībā ar to, ka tās vārdā būvdarbus īsteno trešās personas, šā noteikuma dēļ PCT arī būtu atbrīvots no zīmognodevas samaksas, kas izrietētu no tā pasākumiem ar PPA, par kuriem ir jāmaksā zīmognodeva. Tādējādi konkrētā atbrīvojuma ietekme ir tāda, ka PCT tiek atbrīvots no pienākuma maksāt šādos gadījumos zīmognodevu, kas skaidri rada PCT selektīvu priekšrocību.
(14)

Jebkādas neto emisijas no LULUCF un NF3 kādā dalībvalstī var kompensēt no minētās dalībvalsts mērķrādītāju pārsniegšanas citos sektoros, kas nav aptverti ar Savienības emisijas kvotu tirdzniecības sistēmu vai izmantojot Kioto protokola elastības mehānismus. Dalībvalsts var izmantot arī emisijas tiesību pārpalikumu, kas pārcelts no pirmā saistību perioda un ko tur tās iepriekšējā perioda pārpalikuma rezervē (PPSR), lai segtu emisijas no LULUCF un NF3, ciktāl tās emisijas pārsniedz tai noteikto daudzumu. Ja atklāsies, ka par spīti emisiju ierobežošanas nolūkā īstenotai stingrai politikai kādā dalībvalstī joprojām rodas ievērojamas neparedzētas neto emisijas no LULUCF un NF3, Komisijai būtu jāapsver citas iespējas, lai palīdzētu šādai dalībvalstij.
LV Eiropas Savienības Oficiālais Vēstnesis L 199/6

PADOMES LĒMUMS (ES) 2015/1294

(2015. gada 20. jūlijs)

par to, lai Eiropas Savienības un tās dalībvalstu vārdā noslēgtu Papildprotokolu Tirdzniecības, attīstības un sadarbības nolīgumam starp Eiropas Kopienu un tās dalībvalstīm, no vienas puses, un Dienvidāfrikas Republiku, no otras puses, lai ņemtu vērā Horvātijas Republikas pievienošanos Eiropas Savienībai

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punktu,

ņemot vērā Horvātijas Pievienošanās aktu un jo īpaši tā 6. panta 2. punkta otro daļu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu,

tā kā:

(1) Saskaņā ar Padomes Lēmumu (ES) 2015/733 (1) Papildprotokols Tirdzniecības, attīstības un sadarbības nolīgumam starp Eiropas Kopienu un tās dalībvalstīm, no vienas puses, un Dienvidāfrikas Republiku, no otras puses (2), lai ņemtu vērā Horvātijas Republikas pievienošanos Eiropas Savienībai (“protokols”), ir parakstīts, ņemot vērā tā noslēgšanu.

(2) Protokols būtu jāapstiprina,

IR PIEŅĒMUSI ŠO LĒMUMU.

1. pants

Ar šo Savienības un tās dalībvalstu vārdā apstiprina Papildprotokolu Tirdzniecības, attīstības un sadarbības nolīgumam starp Eiropas Kopienu un tās dalībvalstīm, no vienas puses, un Dienvidāfrikas Republiku, no otras puses, lai ņemtu vērā Horvātijas Republikas pievienošanos Eiropas Savienībai (3).

2. pants

Ar šo Padomes priekšsēdētājs ir pilnvarots norīkot personu vai personas, kas ir tiesīgas Savienības un tās dalībvalstu vārdā sniegt protokola 6. panta 2. punktā paredzēto paziņojumu (4).

3. pants

Šis lēmums stājas spēkā tā pieņemšanas dienā.

Briselē, 2015. gada 20. jūlijā Padomes vārdā – priekšsēdētāja F. MOGHERINI

(1) Padomes Lēmums (ES) 2015/733 (2014. gada 9. oktobris) par to, lai Eiropas Savienības un tās dalībvalstu vārdā parakstītu un provizoriski piemērotu Papildprotokolu Nolīgumam par tirdzniecību, attīstību un sadarbību starp Eiropas Kopienu un tās dalībvalstīm, no vienas puses, un Dienvidāfrikas Republiku, no otras puses, lai ņemtu vērā Horvātijas Republikas pievienošanos Eiropas Savienībai (OV L 117, 8.5.2015., 1. lpp.).

(2) Nolīguma teksts ir publicēts OV L 311, 4.12.1999., 3. lpp.

(3) Protokola teksts ir publicēts OV L 117, 8.5.2015., 3. lpp., kopā ar lēmumu par tā parakstīšanu.

(4) Protokola spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.
LV Eiropas Savienības Oficiālais Vēstnesis L 162/1

PADOMES LĒMUMS (ES) 2015/1010

(2014. gada 18. novembris)

par to, lai parakstītu un provizoriski piemērotu protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu,

ņemot vērā 2005. gada Pievienošanās aktu un jo īpaši tā 6. panta 2. punktu,

ņemot vērā Eiropas Komisijas priekšlikumu,

tā kā:

(1) Padome 2006. gada 23. oktobrī pilnvaroja Komisiju Eiropas Kopienas un tās dalībvalstu vārdā risināt sarunas par protokoliem, ar ko groza nolīgumus, kas noslēgti starp Eiropas Kopienu un tās dalībvalstīm un trešām valstīm, kā, piemēram, Eiropas un Vidusjūras reģiona valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses (1), lai ņemtu vērā Bulgārijas Republikas un Rumānijas pievienošanos Eiropas Savienībai.

(2) Sarunas ar Libānas Republiku ir pabeigtas.

(3) Protokola Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai (turpmāk “protokols”), teksta 8. panta 2. punkts paredz protokola provizorisku piemērošanu pirms tā stāšanās spēkā.

(4) Tāpēc protokols būtu jāparaksta un jāpiemēro provizoriski, kamēr tiek pabeigtas nepieciešamās procedūras tā noslēgšanai,

IR PIEŅĒMUSI ŠO LĒMUMU.

1. pants

Protokola Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai, parakstīšana Savienības un tās dalībvalstu vārdā ir atļauta, ņemot vērā minētā protokola noslēgšanu.

Protokola teksts ir pievienots šim lēmumam.

2. pants

Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt protokolu Savienības un tās dalībvalstu vārdā.

3. pants

Savstarpēji vienojoties, šo protokolu provizoriski piemēro tajā paredzētajā dienā, kamēr tiek pabeigtas procedūras, kas nepieciešamas tā noslēgšanai.

4. pants

Šis lēmums stājas spēkā tā pieņemšanas dienā.

Briselē, 2014. gada 18. novembrī Padomes vārdā – priekšsēdētājs S. GOZI

(1) OV L 143, 30.5.2006., 2. lpp.
(2)

Atsaucei uz Sentlūsiju ir pievienota zemsvītras piezīme, kurā norādīts, ka atbrīvojumu no vīzu prasības piemēro no dienas, kad stājas spēkā nolīgums par atbrīvojumu no vīzu prasības, kas jānoslēdz ar Eiropas Savienību.
(1)

Minētajiem augiem, kuru izcelsme ir trešās valstīs, par kurām zināms, ka tajās sastopams minētais organisms, pievieno sertifikātu, kā minēts Direktīvas 2000/29/EK 13. panta 1. punkta ii) apakšpunktā, kurā zem virsraksta “Papildu deklarācija” norāda, ka: a) augi visā to dzīves ciklā ir audzēti audzēšanas vietā, kuru ir reģistrējusi un uzrauga nacionālā augu aizsardzības organizācija izcelsmes valstī un kura atrodas no kaitīgajiem organismiem brīvā teritorijā, ko saskaņā ar atbilstīgajiem starptautiskajiem fitosanitāro pasākumu standartiem noteikusi minētā organizācija. No kaitīgajiem organismiem brīvās teritorijas nosaukumu sertifikātā norāda zem virsraksta “Izcelsmes vieta”; vai b) augi vismaz divus gadus pirms eksportēšanas vai, ja augi ir jaunāki par diviem gadiem, visā to dzīves ciklā ir audzēti audzēšanas vietā, kas atzīta par brīvu no minētā organisma saskaņā ar starptautiskajiem fitosanitāro pasākumu standartiem un: i) kuru ir reģistrējusi un uzrauga valsts augu aizsardzības organizācija izcelsmes valstī; un ii) kur katru gadu piemērotā laikā tiek veiktas vismaz divas rūpīgas oficiālas pārbaudes, lai konstatētu minētā organisma klātbūtnes pazīmes, un organisma pazīmes nav konstatētas; un iii) kur augus audzē vietā, — kas fiziski ir pilnībā aizsargāta pret minētā organisma ievešanu vai — kurā tiek veikta atbilstoša profilaktiska apstrāde un kurai apkārt vismaz divu kilometru rādiusā atrodas buferzona, kur katru gadu piemērotā laikā tiek veikti oficiāli apsekojumi minētā organisma klātbūtnes vai klātbūtnes pazīmju konstatēšanai. Ja tiek konstatēta minētā organisma klātbūtne vai pazīmes, nekavējoties tiek veikti izskaušanas pasākumi, lai atbrīvotu buferzonu no kaitīgajiem organismiem; un iv) kur tieši pirms eksportēšanas augu sūtījumiem ir veiktas rūpīgas oficiālas pārbaudes, lai konstatētu minētā organisma klātbūtni, īpaši pārbaudot augu stumbrus un zarus. Šīs pārbaudes laikā tiek veikta mērķtiecīga destruktīva paraugu ņemšana. Ja sūtījumi ietver augus, kuru izcelsme ir vietās, kuras to audzēšanas laikā atradās buferzonā, kurā tika konstatēta minētā organisma klātbūtne vai pazīmes, augu paraugu destruktīvu ņemšanu no minētā sūtījuma veic tādā apmērā, kā norādīts šajā tabulā: Augu skaits partijā Destruktīvās paraugu ņemšanas apmērs (to augu skaits, kurus paredzēts iznīcināt) 1–4 500 10 % no partijas > 4 500 450 vai c) augi ir audzēti no potcelmiem, kuri atbilst b) apakšpunktā noteiktajām prasībām, un uzpotēti ar potzariem, kas atbilst šādām prasībām: i) eksporta brīdī uzpotēto potzaru diametrs resnākajā vietā nepārsniedz 1 cm; ii) uzpotētie augi ir pārbaudīti saskaņā ar b) apakšpunkta iv) punktu.
(1)

Ar Komisijas Lēmumu 2004/643/EK (2) barību, kas satur kukurūzu NK603 vai sastāv no tās, un kukurūzu NK603 produktos, kuri sastāv no minētās kukurūzas vai satur to un ir paredzēti citiem lietošanas veidiem, kas nav pārtika un barība, izņemot audzēšanu, ir atļauts laist tirgū saskaņā ar Eiropas Parlamenta un Padomes Direktīvu 2001/18/EK (3) līdz 2014. gada 17. oktobrim.
Nīderlande

1. Rādītāji par visu veidu finansēšanas shēmām (HF.1.1–HF.4) un kārtējiem veselības aprūpes izdevumiem (HF.1.1 līdz HF.4 summa) šādā dalījumā: a) Stacionārā ārstnieciskā un rehabilitācijas aprūpe (HC.1.1; HC.2.1) ietvers arī Dienas ārstniecisko un rehabilitācijas aprūpi (HC.1.2; HC.2.2) b) Datus par Dienas ārstniecisko un rehabilitācijas aprūpi (HC.1.2; HC.2.2) nesniegs c) Stacionārā ilgtermiņa aprūpe (veselība) (HC.3.1) ietvers arī Dienas ilgtermiņa aprūpi (veselība) (HC.3.2) un Ambulatoro ilgtermiņa aprūpi (veselība) (HC.3.3) d) Datus par Dienas ilgtermiņa aprūpi (veselība) (HC.3.2) nesniegs e) Datus par Ambulatoro ilgtermiņa aprūpi (veselība) (HC.3.3) nesniegs 2. Rādītāji par visu veidu veselības aprūpes sniedzējiem (HP.1–HP.9) un kārtējiem veselības aprūpes izdevumiem (HP.1 līdz HP.9 summa) šādā dalījumā: a) Stacionārā ārstnieciskā un rehabilitācijas aprūpe (HC.1.1; HC.2.1) ietvers arī Dienas ārstniecisko un rehabilitācijas aprūpi (HC.1.2; HC.2.2) b) Datus par Dienas ārstniecisko un rehabilitācijas aprūpi (HC.1.2; HC.2.2) nesniegs c) Stacionārā ilgtermiņa aprūpe (veselība) (HC.3.1) ietvers arī Dienas ilgtermiņa aprūpi (veselība) (HC.3.2) un Ambulatoro ilgtermiņa aprūpi (veselība) (HC.3.3) d) Datus par Dienas ilgtermiņa aprūpi (veselība) (HC.3.2) nesniegs e) Datus par Ambulatoro ilgtermiņa aprūpi (veselība) (HC.3.3) nesniegs 3. Rādītāji par visu veidu veselības aprūpes funkcijām (HC.1.1; HC.2.1–HC.9) šādā dalījumā: a) Obligāto iemaksu veselības apdrošināšanas shēmas un obligātie medicīniskie krājkonti (HF.1.2; HF.1.3) daļēji ietvers arī Tiešos mājsaimniecību maksājumus (HF.3) b) Brīvprātīgās veselības apdrošināšanas shēmas (HF.2.1) daļēji ietvers arī Tiešos mājsaimniecību maksājumus (HF.3) c) Datus par Tiešajiem mājsaimniecību maksājumiem (HF.3) nesniegs 4. Rādītāji par visu veidu pakalpojumu sniedzējiem (HP.1–HP.9) šādā dalījumā: a) Obligāto iemaksu veselības apdrošināšanas shēmas un obligātie medicīniskie krājkonti (HF.1.2; HF.1.3) daļēji ietvers arī Tiešos mājsaimniecību maksājumus (HF.3) b) Brīvprātīgās veselības apdrošināšanas shēmas (HF.2.1) daļēji ietvers arī Tiešos mājsaimniecību maksājumus (HF.3) c) Datus par Tiešajiem mājsaimniecību maksājumiem (HF.3) nesniegs
(3)

Ķīnas kompetentā iestāde ir iesniegusi pieteikumu, kurā prasīts piešķirt apstiprinājumu Changchun Veterināro pētījumu institūta (Changchun Veterinary Research Institute) Trakumsērgas un ar savvaļas dzīvniekiem saistītu zoonožu diagnostikas laboratorijai (Diagnostic Laboratory for Rabies and Wildlife Associated Zoonoses (DLR)) un Changchun Militārā Veterināro pētījumu institūta (Military Veterinary Research Institute) Epidemioloģijas laboratorijai un kuram pievienots labvēlīgs ANSES2014. gada 15. septembra novērtējuma ziņojums par minētajām laboratorijām.
—

Galvenā ECBS PAI sertificēšanas iestāde. Šī pirmā līmeņa sertificēšanas iestāde izsniedz sertifikātus tikai sev pašai un sev pakļautajām sertificēšanas iestādēm. Tā darbojas, vienīgi veicot tās šauri definētos pienākumus. Tās nozīmīgākie dati ir šādi: a) SHA-1 sertifikāts (1): Distinguished name (Atšķirams nosaukums) CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU Serial number (Sērijas numurs) 596F AC4C 218C 21BC 4E00 6B42 A164 46DD Distinguished name of issuer (Izsniedzēja atšķirams nosaukums) CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU Validity period (Derīguma termiņš) From 21-06-2011 11:58:26 to 21-06-2041 11:58:26 Message digest (SHA-1) (Ziņojuma īssavilkums (SHA-1)) CEFE 6C32 E850 994A 09EA 1A77 0C60 3D90 ADC9 9192 Message digest (SHA-256) (Ziņojuma īssavilkums (SHA-256)) C919 CF49 C024 7E50 2E0C C3C9 81E0 FB88 A013 AA2B 15C9 5142 F491 BDE7 E403 E3FB Cryptographic algorithms (Kriptogrāfiskie algoritmi) SHA-1/RSA 4096 b) SHA-256 sertifikāts: Distinguished name (Atšķirams nosaukums) CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU Serial number (Sērijas numurs) 4431 9C5F 91E8 162F 4E00 73F6 6AB8 71D8 Distinguished name of issuer (Izsniedzēja atšķirams nosaukums) CN=ESCB-PKI ROOT CA, O=EUROPEAN SYSTEM OF CENTRAL BANKS, C=EU Validity period (Derīguma termiņš) From 21-06-2011 12:35:34 to 21-06-2041 12:35:34 Message digest (SHA-1) (Ziņojuma īssavilkums (SHA-1)) 3663 2FBA FB19 BDBC A202 3994 1926 ED48 4D72 DD4B Message digest (SHA-256) (Ziņojuma īssavilkums (SHA-256)) 7963 2A97 1D12 A889 9724 BB35 C37B 51D2 3E21 4DF9 20C3 2450 093E 0EA7 49FB AAEB Cryptographic algorithms (Kriptogrāfiskie algoritmi) SHA-256/RSA 4096
(1)

Komisijas Īstenošanas lēmums 2014/237/ES (2) aizliedz ievest Savienības teritorijā Indijas izcelsmes Colocasia Schott augus, izņemot to sēklas un saknes, un Momordica L., Solanum melongena L. un Trichosanthes L. augus, izņemot to sēklas. Turklāt Īstenošanas lēmums 2014/237/ES paredz, ka Mangifera L. augus, izņemot to sēklas, atļauts ievest tikai tad, ja Indijas iestādes veic attiecīgus pasākumus, lai nepieļautu kaitīgu organismu klātbūtni.
KOMISIJAS ĪSTENOŠANAS LĒMUMS (ES, Euratom) 2015/2187

(2015. gada 25. novembris),

ar kuru groza Lēmumu 2005/816/EK, Euratom, ar ko Igaunijas Republikai atļauj lietot noteiktas aptuvenās aplēses PVN pašu resursu resursu bāzes aprēķinam

(izziņots ar dokumenta numuru C(2015) 8172)

(Autentisks ir tikai teksts igauņu valodā)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Atomenerģijas kopienas dibināšanas līgumu,

ņemot vērā Padomes Regulu (EEK, Euratom) Nr. 1553/89 (1989. gada 29. maijs) par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,

apspriedusies ar Padomdevēju komiteju pašu resursu jautājumos,

tā kā:

Saskaņā ar Padomes Direktīvas 2006/112/EK (2) 382. pantu Igaunija var – saskaņā ar nosacījumiem, kas šajā dalībvalstī bija spēkā tās pievienošanās dienā, – turpināt atbrīvot no nodokļa starptautiskos pasažieru pārvadājumus, kas minēti šīs direktīvas X pielikuma B daļas 10. punktā, kamēr tādu pašu atbrīvojumu no nodokļa piemēro jebkurā dalībvalstī, kas bija Kopienas dalībvalsts 2004. gada 30. aprīlī; šie darījumi ir jāņem vērā, nosakot PVN pašu resursu bāzi.

Igaunija 2015. gada 23. aprīļa atbildē uz Komisijas 2014. gada 14. februāra vēstuli attiecībā uz PVN pašu resursu pārbaužu vienkāršošanu (4) lūdza Komisijas atļauju izmantot starpbāzes fiksētu procentuālu apjomu PVN pašu resursu bāzes aprēķināšanai attiecībā uz darījumiem, kas minēti Direktīvas 2006/112/EK X pielikuma B daļas 10. punktā, no 2015. līdz 2020. finanšu gadam. Igaunija ir pierādījusi, ka vēsturiskie procentuālie apjomi laika gaitā ir saglabājušies stabili. Igaunijai tāpēc būtu jāatļauj aprēķināt PVN pašu resursu bāzi, izmantojot fiksētu procentuālo lielumu saskaņā ar Komisijas nosūtīto vēstuli.

IR PIEŅĒMUSI ŠO LĒMUMU.

1. pants

Lēmumā 2005/816/EK, Euratom iekļauj šādu 1.a pantu:

“1.a pants

Atkāpjoties no šā lēmuma 1. panta, lai aprēķinātu PVN pašu resursu bāzi no 2015. gada 1. janvāra līdz 2020. gada 31. decembrim, Igaunijas Republikai ir atļauts izmantot 0,23 % no starpbāzes attiecībā uz darījumiem, kas minēti Padomes Direktīvas 2006/112/EK (5) X pielikuma B daļas 10. punktā (pasažieru transports).